钦定古今图书集成/理学汇编/学行典/第025卷 > 皇极经世心易发微六 > 《后天参伍错综之例》
## 钦定古今图书集成/理学汇编/学行典/第025卷 > 皇极经世心易发微六 > 《后天参伍错综之例》

水火《既济》卦四爻动，乃上卦动也。以动因十，以卦因
零。若夫《既济》卦三阴三阳，卦用少阴四八三十二数，
又以四因之，得一百二十八，每阳爻一百二十八，三
阳爻共三百八十四，阴又用少阳数七，以四因之，得
二十八，又以四因之，得一百一十二，每阴爻一百一
十二，三阴爻共三百三十六，通三阳三阴，总七百二
十。先下本身六爻，一个七百二十数。《上卦》动因十四
爻，动四数，因四十个七百二十，共二万八千八百。《上
卦》因零上卦，一数因一个七百二十，连本身七百二
十，共三万零二百四十，乃一卦之策参伍之数也。又
加错综之数，动四《坎》一《离》九，一十四数，连前一卦，参
伍之数，共该三万零二百五十四数，乃成卦。如二爻
动，乃下卦动也。以卦因十，以动因零，共该六万六千
九百七十二策乃成卦。

代筮法，用木镟如大弹者，三九共六方，三方三数，三方二数。每一掷成爻，六掷成卦，以代十八变之策，法最妙　。木用雷惊木，或檀香亦可。